Kaur on kilpaillut vuodesta 2018 lähtien. Hän osallistui samana vuonna New Delhin MM-kilpailuissa 64 kg:n sarjaan. Hän voitti ensimmäisellä kierroksella yhdysvaltalaisen Amelia Mooren 4–1, toisella kierroksella skotlantilaisen Megan Reidin 5–0 ja puolivälierissä irlantilaisen Amy Broadhurstin 3–1 edeten välieriin, missä hän kuitenkin hävisi kiinalaiselle Dou Danille 4–1. Bangkokin Aasian-mestaruuskilpailuissa 2019 Kaur otteli jälleen 64 kg:n sarjassa. Hän voitti puolivälierävaiheessa vietnamilaisen Hà Thị Linhin ja välierissä uzbekistanilaisen Maftunakhon Melievan. Loppuottelussa hän kuitenkin hävisi Doulle pistein 4–1. Vuonna 2020 Kaur varmisti paikan Tokion kesäolympialaisten 60 kg sarjaan oltuaan toinen Aasian karsintaturnauksessa. Tokiossa Kaur hävisi ensimmäisen ottelunsa Thaimaan Sudaporn Seesondeelle yksimielisin tuomariäänin.